Mika 7 | Beibele Inthaneteng | Phetolelo ya Lefase le Lefsa
7 Ke wa madimabe+ gobane ke bjalo ka dienywa tša selemo tšeo di futšwego, ke bjalo ka mabudutša a diterebe tše di futšwego!+ Ga go lešihla la morara goba lego la lebutšwapele leo nka le jago le leo moya wa ka o ka le dumago!+
2 Mmotegi o fedile lefaseng, ga go sa na yo a lokilego gare ga batho.+ Ka moka ga bona ga se ba loka, gobane ba lalela motho gore ba tšholle madi.+ Yo mongwe le yo mongwe o tsoma ngwanabo ka go thea melaba.*+
3 Diatla tša bona di bobeng, gore ba bo thakge;+ kgošana e kgopela se sengwe, yo a ahlolago o ahlolela gore a lefše,+ yo mogolo o bolela tšeo moya wa gagwe o di kganyogago;+ ba logišana maano.
4 Yo a ba phalago o bjalo ka mongana, yo a lokilego go ba feta o phalwa le ke lediga la meetlwa.+ Letšatši la bahlapetši ba lena la gore le šetšwe le tla tla.+ Ke mo ba tlago go tlabega.+
5 Le se ke la bota magagabo lena. Le se ke la bota bagwera ba pelobohloko.+ O šetše mantšu a tšwago molomong wa gago ge go na le mosadi yo a lalago sehubeng sa gago.+
6 Gobane morwa o nyatša tatagwe; morwedi o tsogela mmagwe matla;+ ngwetši e tsogela mmatswale matla;+ manaba a motho ke batho ba lapeng la gabo.+
7 Eupša ge e le nna ke tla dula ke lebeletše Jehofa.+ Ke tla bontšha moya wa go leta Modimo yo a mphološago.+ Modimo wa ka o tla nkwa.+
8 O se ke wa thaba ka nna, wena lenaba la ka la mosadi.+ Le ge ke wele, ke tla tsoga;+ le ge ke dula leswiswing,+ Jehofa e tla ba seetša sa ka.+
9 Ke tla kgotlelela pefelo ya Jehofa go fihlela a ntshekiša+ e bile a phethagatša toka ya gagwe go nna, gobane ke mo senyeditše.+ O tla ntliša seetšeng, ka bona toko ya gagwe.+
10 Lenaba la ka le tla bona seo gomme le tla aparelwa ke dihlong,+ lona le le bego le re go nna: “Jehofa Modimo wa gago o kae?”+ Mahlo a ka a tla thabela go le bona.+ Bjale lenaba leo e tla ba lefelo la go gatakelwa, go etša leraga la mekgotheng.+
11 Ka letšatši la go aga merako ya lena ya maswika, ka lona letšatši leo taelo e tla be e le kgole.+
12 Letšatšing leo ba tla tla go lena ba etšwa kgole Asiria le metseng ya Egipita, go tloga Egipita go fihla kgole kua Nokeng;*+ go tloga ka lewatle le lengwe go fihla ka le lengwe le go tloga ka thaba e nngwe go fihla ka e nngwe.+
13 Naga e tla ba lešope ka baka la badudi ba yona, ka baka la dienywa tša ditiro tša bona.+
14 Diša batho ba gago ka lehlotlo la gago,+ wona mohlape wa bohwa bja gago wo o bego o dula o nnoši sethokgweng—gare ga serapa sa dienywa.+ Anke ba iphepe kua Bashani le Gileada+ go etša mehleng ya bogologolo.+
15 “Ke tla ba bontšha dimaka go etša mehleng ya ge ba be ba etšwa nageng ya Egipita.+
16 Ditšhaba di tla bona seo gomme matla a tšona ka moka a tla di hlabiša dihlong.+ Di tla itshwara melomo;+ ditsebe tša tšona di tla thibana.
17 Di tlo latswa lerole bjalo ka dinoga;+ di tlo tšwa dibong tša tšona di ferekane bjalo ka digagabi tša lefase.+ Di tla tla go Jehofa Modimo di thothomela gomme di tla mmoifa.”+
18 Ke mang Modimo yo a swanago le wena,+ yo a swarelago molato le yo a lebalelago dikarogo+ tša mašaledi a bohwa bja gagwe?+ A ka se dule a galefile ka mo go sa felego, gobane o kgahlwa ke botho.+
19 O tla buša a re bontšha kgaugelo;+ o tla fenya melato ya rena.+ Dibe tša rena ka moka o tla di fošetša bodibeng bja lewatle.+
20 Wena o tla re bontšha go rereša ga gago, wa re bontšha le botho bja gago, e lego seo o se enetšego Jakobo le Aborahama borakgolokhukhu ba rena mehleng ya bogologolo.+
^ Phetolelo ya lentšu ka lentšu e re, “lokwa,” leo le dirišetšwago go rea.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D33%26Chapter%3D7%26wtlocale%3DSE%26srcid=share⊂ject=Bala Beibele Inthaneteng